section_heading: Izbor za papu
paragraph_text: Godine 1740. umire Klement XII. i kardinal Lambertini je pozvan u Rim na konklave. U to vrijeme, Lambertini je uživao veliki ugled, ali njega nitko nije smatrao ozbiljnim kandidatom. Konklave su započele 17. veljače 1740. i u njima su sudjelovala pedeset četvorica kardinala, od kojih je samo je talijanskih bilo četrdeset šest. Podijeljenost među njima je bila toliko očita, da se punih šest mjeseci nisu mogli dogovoriti o nasljedniku Klementa XII. Kada je naposljetku kardinal Lambertini predložen kao kompromis, on je okupljenim kardinalima rekao: „Ako želite izabrati sveca, izaberite Gottija; želite li državnika, izaberite Aldobrandinija; želite li čovjeka, izaberite mene.“ Tako je i bilo. Prospero Lambertini izabran je za papu 17. kolovoza 1740. godine. Kada su ga pitali prihvaća li izbor, rekao je: Da, i to iz tri razloga. Prvo, da ne podcijenim vaš izbor. Drugo, jer se ne želim suprotstaviti volji Božjoj. I treće, jer želim da završe ova nadglasavanja, koja predstavljaju sramotu vas i cijelog svijeta.“ Uzeo si je ime Benedikt XIV. U čast svome prijatelju i zaštitniku Benediktu XIII.